stanford-oval/wikipedia huggingface dataset:
ג'ורג' ואל
לקריאה נוספת

Motti Regev, Edwin Seroussi, Popular Music and National Culture, University of California Press, Berkeley, Los Angeles,London 2004
Livia Kessler - O personalitate uitată: George Val Gazeta Românească, anul 2, nr 94, Tel Aviv, 25 iunie 2015, p.19
הערות שוליים

1 2  D.Almagor 1998
↑  2015 L.Sinigaglia ע' 48
1 2  ש.לב ארי
↑  M.Regev,E.Seroussi ע' 79
↑  ג'ורג' ואל באתר GRAVEZ
| --- | --- |
בקרת זהויות :  NLI: 987007597576105171  VIAF: 216144782722016297637   WorldCat (עם VIAF): 216144782722016297637 
ערך זה הוא קצרמרבנושא אישים. אתם מוזמנים לתרום לוויקיפדיה ו.
משה גוטמן (רופא)

| --- | --- |
אין תמונה חופשית
 לידה:  1894 היידנהיים, גרמניה
 פטירה:  1961 (בגיל 67 בערך)
 תאריך עלייה:  1935
 לימודי רפואה:  אוניברסיטת מינכן
 התמחות:  אלרגולוגיה
 תפקידים:  ממייסדי החברה הישראלית לאלרגולוגיה
 מחלקות ובתי חולים:  בית החולים הדסה שבתל אביב
 
משה גוטמן (1894–1961) היה רופא, האלרגולוג הראשון בארץ ישראל ומחלוצי המקצוע בעולם.
ביוגרפיה

גוטמן נולד בהיידנהיים שבגרמניה. התקבל ללימודי רפואה באוניברסיטת מינכן. לאחר סיום הלימודים עסק מספר שנים בעבודה פרטית, התעניין באלרגוליה, וייסד את המחלקה האלרגולוגית בבית החולים במינכן. ענף זה בעולם הרפואה היה בחיתוליו, ובראשית התפתחותו הקלינית-מדעית.
התחתן עם קתרין לבית רייזר. לזוג נולדו שלושה ילדים: עמנואל (נולד 1924), לימים פרופ' למדע המדינה באוניברסיטה העברית, יואל-רוברט, לימים פרופ' לכימיה פיזיקלית במכון ויצמן, ושלמה-הנס, שנהרג בשירותו בפלמ"ח במלחמת העצמאות בקרב על צפת בהסתערות בניסיון לכבוש את "המצודה" שחלשה על העיר.
בשנת 1935 עלו לארץ ישראל. התיישבו בירושלים.
ב־8 במרץ 1949, ייסד ביחד עם ד"ר נתן לס מבית החולים הדסה שבתל אביב, את החברה הישראלית לאלרגולוגיה. גוטמן היה יושב ראש החברה הראשון, עד שנת 1956. עיקר פעילותה של החברה היה קליני ולא מדעי, הצטרפו לחברה רשימה גדולה של חברים שאינם מומחים באלרגולוגיה. הרשימה כללה את רוב מנהלי המחלקות בבית החולים הדסה ירושלים. כיום קרוי האיגוד: "איגוד ישראלי לאלרגיה ואימונולוגיה קלינית".
עברו מספר שנים לא מבוטל עד שההסתדרות הרפואית בישראל הכירה במקצוע, כמקצוע הדורש מומחיות.
גוטמן נבחר לוועד הפועל של שבעה חברים ב"הסתדרות הבינלאומית לאלרגיה".
נפטר ב-1961.
ראו גם

אלרגיה
לקריאה נוספת

פרופ' נסים לוי, יעל לוי, "רופאיה של ארץ ישראל 1948-1799", איתי בחור הוצאה לאור, מהדורה שנייה, מרץ 2012, ערך : גוטמן, משה עמוד 143.
update הרפואה, "אלרגיה ואימונולוגיה", ד"ר ישראל גלזר, אוקטובר 2011, עמודים 12–18, https://issuu.com/doctorsonly/docs/201110_immunology_update_2
ד' נידרלנד, "השפעת הרופאים העולים מגרמניה על התפתחות הרפואה בארץ ישראל 1933-1948", קתדרה 30, דצמבר 1983.
עמנואל גוטמן, קורות חיים, ראיון באתר ארגון יוצאי מרכז אירופה, 2019. https://irgun-jeckes.org/עמנואל-גוטמן-קורות-חיים/
הערות שוליים

↑  שלמה גוטמן באתר יזכור https://www.izkor.gov.il/שלמה%20גוטמן/en_ec7bfaa79fd3025ac42d845145cfd8d2
↑  "הרפואה  UPDATE" - אלרגיה ואימונולוגיה, המדור ההיסטורי, "האיגוד הישראלי לאלרגיה ואימונולוגיה קלינית - זכרונות", ד"ר ישראל גלזר, גיליון מספר 4, אוקטובר 2011, עמוד 19
קופידון (שיר)

"קופידון" הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-12 בספטמבר 2022 על ידי חברת התקליטים Y.V פרודקשנס. הוא נכתב על ידי Triangle, בר אלמליח דונצוב, ים רפאלי והופק על ידי Triangle ורותם ג'ראד.
רקע

במהלך צילומי הוידאו קליפ, בריאיון לאתר החדשות פרוגי אמרה אגם:
משהו בזוגיות שלי ושל בר, יש בה איזה אנרגיה כזאת של משהו שבא מלמעלה... אנחנו מאמינם שזה איזשהו גורל, שהיינו צריכים להיפגש איפשהו בחיים. אז יש אווירה שקופידון ירה בנו חץ.
קופידון זה שיר שנראה לי סגנון חדש, שעדיין לא שמעו אותי בו. זה קשה, זה מאתגר, ואני אוהבת אתגרים.
השיר

נכתב על ידי Triangle, בר אלמליח דונצוב, ים רפאלי והופק על ידי Triangle ורותם ג'ראד. אגם שרה את השיר בליווי צלילי גיטרה של נועם בן עומרי ובס של עמית מרדכי, עידו נצר ונועם בן עומרי. המיקס נוצר על ידי עידו נצר עמית מרדכי, ובנוסף לאגם, השתתפו בשירת הרקע גם נועם זלטין, ים רפאלי, עמית מרדכי, עידו נצר, יונתן גורפינקל, יהלי בילר צידון, אביב מורד, שני לוגסי ורותם ג'ראד.
השיר מתאר כיצד אגם מתאהבת בגבר שעונה על כל דרישותיה בזכות אל האהבה והתשוקה מהמיתולוגיה היוונית, ארוס הידוע בכינויו "קופידון".
וידאו קליפ

הקליפ נוצר במסגרת שיתוף פעולה בין בוחבוט לסמסונג ישראל וזהו הקליפ הראשון אותו מפיקה החברה לאגם. הוא בוים על ידי רומן בוצ'אצקי ומונה מעל לכ-5 מיליון צפיות ביוטיוב.
הקליפ מתאר סיטואציות הומוריסטיות מתוך השיר כאשר בתפקיד קופידון משחק כוכב הרשת עידן שלו.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | המצעד הרשמי של גלגלצ | 2 |  |
|  ישראל | היטליסט | 39 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | גלגלצ ו-ynet | 20 |  |
|  ישראל | כאן גימל וטיקטוק | 16 |  |
הערות שוליים

1 2   אגם בוחבוט - קופידון (Prod by. Triangle), סרטון בערוץ "אגם בוחבוט - הערוץ הרשמי", באתר יוטיוב (אורך: 02:50)
1 2  קיץ ברבנר, ‏אחרי סערת הגניחות: אגם בוחבוט במחווה פרובוקטיבית לקים קרדשיאן, באתר מעריב אונליין, 12 בספטמבר 2022
↑  מערכת תרבות ובידור, הקופידון של אגם: אגם בוחבוט והפשוטע חוזרים לשתף פעולה בסינגל חדש, באתר חדשות 13, 12 בספטמבר 2022
↑  niv the tool, המצעד השבועי של מדיה פורסט, באתר mediaforest-group
↑  המצעד הרשמי של גלגלצ, באתר glz.co.il
↑  המצעד הישראלי השנתי לסיכום שנת תשפ"ג (לרשימה המלאה יש לבחור בתפריט "כל נתוני המצעד" להורדת קובץ PDF), באתר mysong.co.il, ‏26 באוגוסט 2023
↑  המצעד השנתי הישראלי תשפ"ג, באתר גלי צה"ל, 14 בספטמבר 2023
↑  דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
| אגם בוחבוט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אין קונספט |  |
| מיני אלבומים | Sold Out בלב • איפי ללב שבור |  |
| סינגלים | "כמו בריו" • "ארטיק מסטיק" • "אצל הדודה והדוד" • "לוקה" • "בננות" • "לימונדה" • "סופות" • "יהלום" • "כל העולם" • "מגבות" • "באתי להציל אותך" • "בשורות טובות" • "יותר חזק מה" • "קופידון" • "איפה אתה" • "לא שומעת" • "אהובי" • "נאדי באדי" • "אתה" |  |
| השתתפות בסינגלים | "דובשנייה" • "מנגלים" |  |
| שירים אחרים | "טרנטולה" |  |
| פילמוגרפיה | בית ספר למוסיקה • הבנים והבנות • תברחו • כפולה |  |
סטס מיכאילוב

| --- | --- |

מיכאילוב, 2018
 לידה:  27 באפריל 1969 (בן 55) סוצ'י, ברית המועצות
 שם לידה:  סטס ולדימירוביץ' מיכאילוב
 מוקד פעילות:  רוסיה 
 תקופת הפעילות:  מ-1992
 סוגה:  אסטרדה, Russian post-chanson 
 שפה מועדפת:  רוסית 
 חברת תקליטים:  United Music Group 
 פרסים והוקרה:  אמן כבוד של הפדרציה הרוסית (2010)  אמן העם של הפדרציה הרוסית (2022)  Order For Merit in Culture and Art  פרס גרמופון הזהב  תעודת הוקרה נשיאותית של הפדרציה הרוסית 
 http://stas-mihaylov.ru
 
סטניסלב "סטס" ולדימירוביץ' מיכאילוב (ברוסית: Станислав Владимирович Михайлов; נולד ב-27 באפריל 1969) הוא זמר פופ רוסי פופולרי, כותב שירים, שחקן ומפיק.
ביוגרפיה

סטס מיכאילוב נולד ב־27 באפריל 1969 בסוצ'י. אביו של סטס היה טייס, אחיו בחר באותו מקצוע. מילדותו, התבטאה נטייה ליצירתיות. בבית הספר הוא כבר כתב שירים, השתתף בתחרויות שונות. וכשסיים את לימודיו בתיכון סטס הלך ללמוד בבית הספר לתעופה במינסק. אבל המקצוע הזה, אף על פי שהייתה מסורת משפחתית, לא היה ייעודו של סטס. הוא נשר מבית הספר והלך לשרת בצבא. לאחר שירותו נכנס למכון התרבות הממלכתי של טמבוב. עם זאת, גם פה לא סיים את לימודיו. בשנת 1992 עבר סטס מיכאילוב למוסקבה. שם, הוא החל כמעט מיד לעבוד בתיאטרון. כל הזמן הזה, מיכאילוב לא הפסיק לכתוב שירים.
בשנת 1997 יצא אלבומו הראשון של סטס מיכאילוב, נר (Свеча). השיר בעל אותו שם הפך ללהיט אמיתי, אבל שאר שירי האלבום לא. האלבום יצא לאור בסנקט פטרבורג, ולכן מיכאלוב התפרסם במהרה בעיר זו, אם כי חזר למולדתו - בסוצ'י.
האלבום השני של מיכאילוב יצא בשנת 2002, אך גם לא זכה להצלחה מהדהדת. רק לאחר האלבום השלישי "אותות קריאה לאהבה" (Позывные на любовь) מיכאילוב התפרסם באמת. צולמו קליפים לכמה שירים, וסטס עצמו החל בפעילות קונצרטית פעילה. האלבום הבא "בא אליך" (К тебе иду) יצא בשנת 2005 ובשנת 2006 יצא האלבום "חופי החלומות" (Берега мечты).
בשנת 2008 ערך סטאס מיכאילוב את הקונצרט הראשון שלו בארמון הקרמלין הממלכתי עם הצגת האלבום החדש "גן עדן" (Небеса). בשנת 2009 הפך מיכאילוב ל"אמן השנה" על פי רדיו שאנסון, ועל הקומפוזיציה "בין שמיים לארץ" (Между небом и землей) הוענק לו פרס גרמופון הזהב. עם אותו שיר הופיע לראשונה מיכאילוב על במת הפסטיבל "שיר השנה". בשנת 2017, בבנק הפרסים שלו היו 10 פרסי "שאנסון השנה" ו -8 "גרמופוני זהב".
בקיץ 2011 עקף מיכאילוב את הטניסאית מריה שראפובה ותפס את המקום הראשון בדירוג "50 הסלבריטאים הרוסיים הגדולים", שנערך על ידי מגזין פורבס. יתר על כן, זה היה "הופעת הבכורה" של מיכאילוב בעמודים של מגזין יוקרתי זה.
ב-27 באפריל 2024 נערך קונצרט על במת LIVE ארנה במוסקבה לכבוד יום הולדתו ה-55 של סטס מיכאילוב.
הערות שוליים

↑  עותק בארכיון (ארכיון)
↑  https://www.forbes.ru/rating/50-zvezd-2011/2011
↑  https://78.ru/news/2024-04-28/bog-daet-i-ya-delayu-stas-mihailov-otmetil-yubilei-solnim-koncertom
| --- | --- |
בקרת זהויות :  MusicBrainz: 8c7bf4ff-e006-4384-b574-52f9483ed1f3  VIAF: 62144648392704488049   WorldCat (עם VIAF): 62144648392704488049 
ערך זה הוא קצרמרבנושא מוזיקאים ובנושא רוסיה. אתם מוזמנים לתרום לוויקיפדיה ו.
רון קימל

| --- | --- |

 לידה:  1963 (בן 61 בערך) חיפה, ישראל ישראל
 ענף מדעי:  מדעי המחשב והנדסת מחשבים
 מקום לימודים:  הטכניון - מכון טכנולוגי לישראל, אוניברסיטת קליפורניה בברקלי
 מנחה לדוקטורט:  אלפרד ברוקשטיין ונחום קריתי
 מוסדות:  הטכניון - מכון טכנולוגי לישראל
 תלמידי דוקטורט:  מיכאל ברונשטיין(אנ'), אלכס ברונשטיין(אנ'), דן רביב, אלון ספירה, אושרי חלימי, רון סלוסברג, אנסטסיה דוברובינה, יונתן אפללו, אהרון ווצלר, אלון שטרן, מתן סלע, גיל שמאי ועוד רבים
 פרסים והוקרה:  SIAM Fellow 2019  IEEE Fellow 2009  Helmholtz-Test of Time-Award 2013
 בת זוג:  מיכל
 מספר צאצאים:  4
 ron.cs.technion.ac.il
 תרומות עיקריות
 פיתוח שיטות צעידה מהירה לחישוב מרחקים על יריעות.  פיתוח אלגוריתם קווי גובה אקטיביים.  מודלים גיאודטיים למציאת שפות של אובייקטים בתמונה.  הצגת מודלים גאומטרי לעיבוד תמונות.  ניתוח צורות לא קשיחות.  זיהוי פנים ממוחשב.  רפואה מותאמת אישית לטיפולים אנטי-סרטניים.  טכנולוגיה לראייה ממוחשבת לניבוי מצבי עקה בגידולים חקלאיים.
רון קימל (נולד ב-1963) הוא פרופסור למדעי המחשב בפקולטה למדעי המחשב ובפקולטה להנדסת חשמל ומחשבים ע"ש ויטרבי בטכניון.
החל משנת 2000 קימל מעורב באופן פעיל בתחומי מחקר מגוונים הכוללים ניתוח תמונה, ניתוח צורות ראייה ממוחשבת, עיבוד תמונה וגרפיקה ממוחשבת. המיקוד של המחקר שלו מכוון במיוחד בעיבוד וניתוח צורות גמישות, הדמיה רפואית, ביומטריה חישובית, למידה עמוקה, אופטימיזציה חישובית של בעיות גאומטריות בממדים נמוכים, ויישומים של גאומטריה מטרית ודיפרנציאלית.
בנוסף לעיסוקיו האקדמיים קימל כתב גם שני ספרים, ערך ספר אחד וחיבר מאמרים רבים. הוא ייסד את המעבדה לעיבוד גאומטרי של תמונה. בנוסף לכך הוא גם מילא לאורך השנים תפקיד מרכזי במספר חברות הזנק (סטרט-אפים) ישראליות שעסקו בעיבוד תמונה וניתוחה, לרבות חברת אינויזין שנרכשה על ידי אינטל בשנת 2011, וחברת לומנה שנוסדה ב-2022.
ביוגרפיה

קימל הוא בוגר הטכניון בהנדסת מחשבים, מוסמךהטכניון בהנדסת חשמל ודוקטורט, גם כן מאותו מוסד.
בשנים 1995–1998 ביצע פוסט דוקטורט במעבדת ברקלי באוניברסיטת ברקלי שבקליפורניה.
ב-1998–2001 עבד כמרצה בכיר, במחלקה למדעי המחשב בטכניון. מ-2001 שימש פרופסור חבר באותה מחלקה. בשנים 2003–2004 שימש פרופסור אורח, במחלקה למדעי המחשב באוניברסיטת סטנפורד.
ב-2007 קודם לדרגת פרופסור מן המניין במחלקה למדעי המחשב, בטכניון.
בנוסף לתפקידי ההוראה, במהלך השנים קימל היה סגן דיקן לענייני הוראה, לקשרי תעשייה, אחראי אקדמי על המסלול הבין יחידתי למערכות אוטונומיות לתארים מתקדמים (מוסמכים), וחבר נבחר בוועדה לבחירת נשיא הטכניון. בשנה 2024 נבחר על ידי חברי הסגל בטכניון לשרת כנציג חברי הסגל בוועד המנהל של הטכניון.
ביוגרפיה > פעילותו המחקרית

תרומותיו של קימל כוללות פיתוח שיטות צעידה מהירה (אנ') למדידת מרחקים על משטחים (יחד עם ג'יימס סת'יאן (אנ')), מודל קווי הגובה הדינאמיים (אנ'), שיטות יעילות לחישוב גיאודטיים לסגמנטצית תמונה, מידול גאומטרי לסינון תמונות (שם האלוגריתם Beltrami flow, על שם המתמטיקאי האיטלקי Eugenio Beltrami ), והכללת שיטת השיכון השטוח למרחבים עקומים Generalized Multidimensional Scaling (יחד עם תלמידיו האחים ברונשטיין ) שבאמצעותו הצליח לחשב את  מרחק גרומוב בין משטחים. פרופסור קימל הקים את המעבדה לעיבוד גאומטרי של תמונה (GIP),  בפקולטה למדעי המחשב בטכניון. מאז הצטרפותו לסגל הטכניון הוא הוביל מחקרים בתחום של עיבוד תמונה, ובין השאר פיתח טכנולוגיה להתאמה אישית של מסכות אינהלציה לתינוקות (בשיתוף פרופ’ ישראל עמירב ופרופ׳ דן רביב) ומערכת המבחינה בין תאומים זהים. קימל ממייסדי התחום האונקולוגיה/פתולוגיה החישובית המבוססת על למידה עמוקה יחד עם תלמידו דוקטור גיל שמאי. בטכניון הוא מרצה ומלמד בתחומים: ראיה חישובית, גרפיקה חישובית, למידה עמוקה ברפואה, ולמידה חישובית גאומטרית; ביג דאטה וביומטריה; יישומים של גאומטריה מטרית וגאומטריה דיפרנציאלית. בשנת 2003, קימל התראיין בראיון ל-WNBC אודות השימוש בגישות גאומטריות בזיהוי פנים תלת־ממדי (אנ').
קימל ושותפיו למחקר האקדמי רשמו כ-60 פטנטים, רובם בארצות הברית.
ביוגרפיה > פעילות עסקית

במקביל לפעילותו האקדמית, פרופסור קימל יזם והקים מספר חברות הזנק.
2022-הווה מייסד שותף מדען ראשי של Lumana.Al.
2009-הווה מייסד שותף ושותף של BBK Technologies Ltd .
2014-הווה מייסד משותף וחבר מועצת המנהלים של VideoCites.
2009-2022 ממציא וצוות טכני של InVision. נרכשה על ידי אינטל 2011. במשך עשר שנים הוא מילא תפקיד מוביל במחקר ובפיתוח של טכנולוגיות Intel RealSense (אנ'), כעמית מחקר אקדמי בכיר של אינטל.
2010-2009 חבר במועצת הייעוץ הטכנית של Quiksee, אשר נרכשה על ידי גוגל בשנת 2010.
2007 מועצת הייעוץ הטכני של MedicVision Brain Technologies.
2009-2004 מייסד שותף וחבר צוות טכני של Novafora.
2003-2023 מייסד שותף וחבר צוות טכני של Agileye Technologies Ltd.
2009-2002 מועצת הייעוץ הטכני של MediGuide נרכשה על ידי St. Jude Medical 2009
חיים אישיים

קימל נשוי למיכל ולהם ארבעה ילדים. בין תחביביו, רכיבת אופני שטח, קריאה וציור.
פרסים

פרופסור רון קימל זכה לפרסים והוקרה רבים, רשימה חלקית:
עמית SIAM על תרומתו לתחומי שחזור צורות, עיבוד תמונה וניתוח גאומטרי, 2019
SIAG Imaging Science פרס המאמר הטוב ביותר עבור SIAM J. Imaging Science'2013. גאומטריה הנשמרת תחת סילום (שינוי סקאלה) עבור צורות לא קשיחות, 2016
פרס הלמהולץ (פרס מבחן הזמן של ICCV) על מאמרו משנת 1995 בנושא קווי גובה גאודטיים אקטיביים, 2013
עמית IEEE על תרומתו לעיבוד תמונה וניתוח צורות לא קשיחות, 2009
פרס לוחמה בטרור, 2003
פרס הנרי טאוב, 2001
פרס הרשל ריץ' לחדשנות, 2001, 2003
מלגת אלון, 1998–2001
שני מענקי מחקר מקרן המחקר ERC (Advanced ERC ו־ERC PoC).
פרסומים > ספרים

"גאומטריה נומרית של תמונות" פורסם ב-2003 על ידי ספרינגר.
"גאומטריה נומרית של צורות לא קשיחות" (עם אלכס ומיכאל ברונשטיין) בהוצאת ספרינגר ב-2009.
הערות שוליים

↑  רשימת תלמידיו
↑  טכנולוגיה שפותחה בטכניון מאפשרת התאמה משופרת של טיפולים אנטי-סרטניים - Technion - Israel Institute of Technology, באתר Technion - Israel Institute of Technology, ‏23 בנובמבר 2022
↑  חקלאות בראייה חכמה-Technion - Israel Institute of Technology, באתר Technion - Israel Institute of Technology, ‏19 בינואר 2021
↑  Home, Ron Kimmel (באנגלית אמריקאית)
1 2  טכנולוגיה שפותחה בטכניון מאפשרת התאמה משופרת של טיפולים אנטי-סרטניים - Technion - Israel Institute of Technology, באתר Technion - Israel Institute of Technology -, ‏2022-11-23
↑  גיל קליאן, החוקרים המבטיחים, באתר כלכליסט, 14 באוקטובר 2013
↑  dblp: Ron Kimmel, dblp.uni-trier.de (באנגלית)
↑  GIP – Geometric Image Processing Laboratory, Technion - Home Page, gip.cs.technion.ac.il
↑  GIP – Geometric Image Processing Laboratory, Technion - Home Page, gip.cs.technion.ac.il
↑  הממד השלישי - Technion - Israel Institute of Technology, באתר Technion - Israel Institute of Technology -, ‏2018-01-16
↑  אנשים | חברי סגל | הפקולטה למדעי המחשב טאוב, הטכניון, באתר cs.technion.ac.il
↑  Research, Ron Kimmel (באנגלית אמריקאית)
↑  Patents, Ron Kimmel (באנגלית אמריקאית)
↑  Vita, Ron Kimmel (באנגלית אמריקאית)
↑  About Lumana | Modern Video Security Powered by AI, www.lumana.ai
↑  Personal, Ron Kimmel (באנגלית אמריקאית)
↑  CS Caveman Graffiti with Rinati, נבדק ב-2024-02-11
↑  Graffiti in CS take III, נבדק ב-2024-02-11
↑  Vita, Ron Kimmel (באנגלית אמריקאית)
↑  Ron Kimmel, Numerical Geometry of Images: Theory, Algorithms, and Applications, 2004th edition, New York Berlin Heidelberg: Springer, 2003-10-31, ISBN 978-0-387-95562-9. (בenglish)
↑  Ron Kimmel, Numerical Geometry of Images, SpringerLink, 2004 doi: 10.1007/978-0-387-21637-9
↑  Alexander M. Bronstein, Michael M. Bronstein, Ron Kimmel, Numerical Geometry of Non-Rigid Shapes, 2009th edition, New York, NY: Springer, 2008-10-23, ISBN 978-0-387-73300-5. (בenglish)
| --- | --- |
בקרת זהויות :  NLI: 987007457104305171  ACM DL: 81100231234  BIBSYS: 4001386  dblp: k/RonKimmel  GND: 117552008X  ISNI: 0000 0001 1666 9057  LCCN: n2003009299  MGP: 91505  NKC: xx0034862  NTA: 275399699  ORCID: 0000-0002-3180-7961  RERO: 02-A009491163  SUDOC: 080618340  VIAF: 69985678   WorldCat (עם VIAF): 69985678
שאול לדני

שאול לדני, 2019
שאול לדני, אלוף המכביה ה-8 בתחרות הליכה ל-10,000 מטר, 3 באוגוסט 1969
שאול לדני (נולד ב-2 באפריל 1936 בבלגרד) הוא פרופסור אמריטוס להנדסת תעשייה וניהול באוניברסיטת בן-גוריון בנגב, והַלָּך (ספורטאי העוסק בהליכה תחרותית). נחשב בכיר ההלכים בישראל בכל הזמנים. אלוף העולם בהליכה תחרותית ל-100 ק"מ (לוגאנו 1972) ומחזיק בשיא העולם (2023) בהליכה תחרותית ל-50 מייל בתוצאה של 7:23:50 שעות. הוא מחזיק בשיא הישראלי בהליכה תחרותית ל-50 ק"מ. כמו כן, מחזיק בשיא עולם להליכה תחרותית ל-100 מייל לגילאי 70+ שנקבע באשתבולה, אוהיו, בזמן 21 שעות ו-45 דקות.
בשנת 2007 זכה לדני בעיטור מדליית פייר דה קוברטן על תרומתו לספורט האולימפי.
ביוגרפיה

לדני נולד בבלגרד שביוגוסלביה ב-1936 להורים ילידי הונגריה. עם פלישת גרמניה הנאצית ליוגוסלביה ב-1941 נמלטה המשפחה להונגריה. לדני ומשפחתו הם מניצולי "רכבת קסטנר" שבאמצעותה הגיעו בדצמבר 1944 לשווייץ. משפחתו עלתה לישראל ב-1948, כשהיה בן 12, והתיישבה בלוד. למד בגימנסיה גאולה, ושירת בצה"ל כקצין בחיל התותחנים. למד הנדסת מכונות בטכניון. כן למד באוניברסיטה העברית ומנהל עסקים באוניברסיטת קולומביה. בשנת 1969 מונה למרצה באוניברסיטת תל אביב וב-1975 החל ללמד באוניברסיטת בן-גוריון בנגב.
במהלך התקפת הטרור על המשלחת הישראלית לאולימפיאדת מינכן ניצל לדני ממוות פעם נוספת. הוא הצליח להימלט מחדר מס' 2 שבו לן. לדני ו-4 שותפיו לדירה יצאו מדלת המובילה לחצר המרפסת. שותפיו של לדני לחדר הצליחו להימלט, ולדני עצמו, לפני שנמלט, הלך דרך החצרות שמחוץ לבניין אל חדר מס' 5 כדי להזהיר את חברי המשלחת האולימפית הישראלית שישנו בחדר זה.
לדני חיבר מאמרים מדעיים רבים ומספר ספרים מקצועיים. הוא עוסק בין היתר ביישומים של תורת הניהול וחקר ביצועים בעולם הספורט ופעילויות הפנאי. כן פרסם אוטוביוגרפיה. מלבד זאת, לדני חובב אספנות, ובין היתר מחזיק אוסף של אותות ועיטורים צבאיים ואזרחיים היסטוריים שהוענקו בארץ ישראל מאז 1840.
מגיל צעיר מקפיד לדני על תזונה צמחונית. הוא מתגורר בעומר. נשוי, אב לבת וסב לשלושה נכדים.
קריירה ספורטיבית

לדני החל לעסוק בריצה למרחקים ארוכים ב-1951, ובהמשך השתתף לעיתים בצעדות. בפעם השלישית שבה השתתף בצעדת ארבעת הימים לירושלים סיים במקום הראשון, ולאחר מכן החל להתאמן בקביעות בהליכה למרחקים ארוכים. הישגיו השתפרו מאוד בתקופה שבה למד באוניברסיטת קולומביה בארצות הברית, והוא זכה באותה תקופה מספר פעמים באליפות ארצות הברית.
לדני, שמעולם לא היה ספורטאי מקצועי, היה אלוף ישראל בהליכה במשך שנים רבות, וקבע שיאים לאומיים בכל המרחקים, מ-3 ק"מ ועד 50 ק"מ. בחלק מהמרחקים החזיק בשיא במשך עשרות שנים. בשנת 1969 זכה במקום הראשון בהליכה במכביה בשוברו את שיאו של הנרי לסקאו.
ייצג את ישראל באולימפיאדת מקסיקו סיטי (1968), שבה סיים במקום ה-24 במרחק 50 ק"מ בתוצאה של 5:01:06.0 שעות.
באליפות העולם בהליכה ל-100 ק"מ, שנערכה בלוגאנו שבשווייץ בשנת 1970 סיים לדני במקום חמישי בתוצאה של 10:06 שעות. שנה לאחר מכן, באליפות העולם בהליכה ל-100 ק"מ, שנערכה בלוגאנו הוא זכה במדליית ארד.
באולימפיאדת מינכן (1972), סיים במקום ה-19 במרחק 50 ק"מ בתוצאה של 4:24:38.6 שעות (תחרות ההליכה נערכה לפני טבח הספורטאים). באותה שנה קבע את שיאו האישי בהליכה למרחק 50 ק"מ, 4:17:06 שעות.
חודשיים לאחר אולימפיאדת מינכן, באליפות העולם בהליכה ל-100 ק"מ, שנערכה בלוגאנו זכה לדני במדליית זהב בתוצאה של 9:38:56.4 שעות.
לדני קבע גם שיאים בינלאומיים אחדים במרחקים פחות מקובלים. השיא שקבע ב-1972 בהליכה למרחק 50 מייל (כ-81 ק"מ), 7:23:50 שעות, לא נשבר עד היום (2020).
בשנת 1974 זכה לדני באליפות ארצות הברית שנערכה בניו ג'רזי בהליכה ל-75 ק"מ בתוצאה של 7:25:08.2 שעות.
לדני מתמיד בפעילות ספורטיבית נמרצת גם בגיל מבוגר, וב-2006 קבע שיא עולם בהליכה למרחק 100 מייל (כ-160 ק"מ) לבני 70 ומעלה - 21:45:34 שעות. (כ-4 שעות יותר מן השיא העולמי ללא הגבלת גיל).
לדני הוא מוותיקי המשתתפים בצליחת הכנרת העממית, והשתתף יותר מ-50 פעמים במפעל זה.
השתתף במרתון תל אביב 2017 במקצה המרתון.
ביולי 2022 סיים את מקצה חצי המרתון במכביה בזמן של 4 שעות ו-27 דקות.
תארים והישגים

בשנת 2007 זכה לדני לעיטור מדליית פייר דה קוברטן על תרומתו לספורט האולימפי.
בשנת 2011 נכלל לדני ביד לאיש הספורט היהודי. הטקס נערך ב-17 ביולי 2013, במסגרת אירועי המכביה התשע-עשרה.
בשנת 2019 הוענק ללדני אות בן-גוריון על מפעל חיים באקדמיה ובספורט.
לקריאה נוספת

שאול לדני, "ההליכה לאולימפיאדה: אוטוביוגרפיה של אלוף עולם", הוצאת שד"ל, 1996
הערות שוליים

↑  לפי מקור אחר
↑  משה לרר, 90000 ק"מ, מעריב, 11 בדצמבר 1970
↑  העלאות ומינויים בסגל האוניברסיטה של ת"א, מעריב, 13 באוגוסט 1969
↑  טל זגרבה,באותות ובמופתים, באתר הגבורה, פורסם במקור בבמחנה, 19 בפברואר 2010
↑  לדני שיפר שיאו של לסקאו, דבר, 5 באוגוסט 1969
↑  תוצאות הליכה באולימפיאדת מקסיקו
↑  לדני הגיע חמישי בהליכה ל-100 ק"מ, מעריב, 26 באוקטובר 1970
↑  לדני הוזמן לאליפות העולם בהליכה ל-100 ק"מ, מעריב, 9 באוקטובר 1972
↑  תוצאות הליכה באולימפיאדת מינכן
↑  לדני הגיע ראשון בלוגאנו, מעריב, 23 באוקטובר 1972
↑  שאול לדני ניצח באליפות ארה"ב בהליכה ל-75 ק"מ, מעריב, 23 באפריל 1974
↑  אורן אהרוני, שאול לדני נבחר להיכל התהילה היהודי, באתר ynet, 13 בדצמבר 2011
|  משלחת ישראל לאולימפיאדת מקסיקו סיטי (1968)  |
| --- | --- | --- |
|  אתלטיקה | שאול לדני • חנה שזיפי |  |
|  כדורגל | נבחרת ישראל בכדורגל (יצחק אנגלנדר, ג'ורג' בורבה, מנחם בלו, שרגא בר, ציון דגמי, יצחק דרוקר, רחמים טלבי, ראובן יאנג, חיים לוין, שמואל מליקה, שייע פייגנבוים, נחמן קסטרו, דוד קרקו, צבי רוזן, שמואל רוזנטל, ישעיהו שווגר, יצחק שום, גיורא שפיגל, מרדכי שפיגלר) |  |
|  קליעה | הנרי הרשקוביץ • מיכאל מרטון • נחמיה סירקיס • זליג שטרוך |  |
|  שחייה | איבונה טוביס • אברהם מלמד • שלומית ניר • יואל קנדה • אמנון קראוס • גרשון שפע |  |
|  משלחת ישראל לאולימפיאדת מינכן (1972)  |
| --- | --- | --- |
|  אתלטיקה | אסתר רוט-שחמורוב • שאול לדני |  |
|  היאבקות | אליעזר חלפין • מרק סלבין • גד צברי |  |
|  הרמת משקולות | דוד ברגר • זאב פרידמן • יוסף רומנו |  |
|  סיף | דן אלון • יהודה וינשטיין |  |
|  קליעה | הנרי הרשקוביץ • זליג שטרוך |  |
|  שחייה | שלומית ניר |  |
|  שיט | יאיר מיכאלי • יצחק ניר |  |
| --- | --- |
בקרת זהויות :  NLI: 987007264022705171  GND: 172234492  World Athletics: 14551717  ISNI: 0000 0000 8236 6065  LCCN: n80131077  NTA: 070598878  VIAF: 55454564   WorldCat (עם VIAF): 55454564
הכרונולוגיה המצרית

רשימת המלכים מתקופת רעמסס השני שנמצאה באבידוס
הכרונולוגיה המצרית היא אחת מאבני הפינה החשובות במדע הארכאולוגיה של העת העתיקה. כרונולוגיה זו מסדרת את תקופת שלטונם של שושלות הפרעונים במצרים, ועל פיהם גם את סדר האירועים ההיסטוריים בלבנט, במסופוטמיה וביוון.
יצירת כרונולוגיה מצרית אמינה היא משימה הכרוכה בקשיים. בעוד רוב מכריע של האגיפטולוגים מסכימים על פרטים רבים ועל קווי המתאר הכלליים של הכרונולוגיה, קיימת חוסר הסכמה בין יחידים או קבוצות בתיארוך של אירועים או מלכים מסוימים. חוסר ההסכמה נע בין מחלוקות סביב שנים בודדות בתקופה המאוחרת, עולה לעשרות שנים בתחילת תקופת הממלכה החדשה, ולבסוף ליותר ממאה בתחילת תקופת הממלכה הקדומה.
ה"כרונולוגיה המצרית הקונבנציונלית" היא בקונצנזוס בקרב החוקרים. היא ממקמת את תחילת תקופת הממלכה התיכונה במאה העשרים ואחת לפני הספירה. במהלך המאה העשרים לספירה, הדעה המקובלת בקרב החוקרים לתחילתה של הממלכה הקדומה אוחרה לעומת מה שהיה מקובל בעבר, וכעת ממקמים אותה במאה העשרים ושבע לפנה"ס.